**Եզրակացություն**

**«ՅՈՒԳՈՒԱՐ» ՍՊ ընկերության կողմից «ԷԿՈՍ» ազատ տնտեսական գոտու շահագործողների ռեեստրում ներառվելու համար ներկայացված հայտի վերաբերյալ**

Հիմք ընդունելով Հայաստանի Հանրապետության կառավարության 2019 թվականի հունիսի 6-ի թիվ 727-Ն որոշման հավելված 3-ի 6-րդ կետը` ազատ տնտեսական գոտու շահագործողների ռեեստրում ներառվելու համար հայտի վերաբերյալ, «**ՅՈՒԳՈՒԱՐ**» ՍՊ ընկերությունը ՀՀ էկոնոմիկայի նախարարություն է ներկայացրել «ԷԿՈՍ» ազատ տնտեսական գոտու շահագործողների ռեեստրում ներառվելու համար համապատասխան հայտ: Հայտը ներկայացվել է նաև Հանձնաժողովին՝ գնահատման նպատակով։

«**ՅՈՒԳՈՒԱՐ**» ՍՊ ընկերությունը ներկայացրել է հետևյալ փաստաթղթերը`

1. Դիմում և սկզբնական հայտարարագիր,
2. Գործարար ծրագիր,
3. Կազմակերպչի կողմից տրամադրված տեղեկանք ազատ տնտեսական գոտում գործունեություն իրականացնելու պայմանների վերաբերյալ:

«**ՅՈՒԳՈՒԱՐ**» ՍՊ ընկերությունը նախատեսում է «Էկոս» ազատ տնտեսական գոտում գործունեություն ծավալել բարձր և տեղեկատվական տեխնոլոգիաների, մասնավորապես՝ տեղեկատվական ծառայությունների մատուցման ոլորտում։

Գործարար ծրագրով նախատեսվել է, որ՝

* ծրագրի շրջանակներում (2022-2026 թթ.) իրականացվելիք ներդրումները կկազմեն շուրջ 131,200 հազ. դրամ:
* Ծրագրի ընթացքում կստեղծվի 8 նոր աշխատատեղ` օպերացիոն անձնակազմի համար 200,000 դրամ, իսկ կառավարչական անձնակազմի համար՝ 450,000 դրամ միջին ամսական աշխատավարձով:

Վաճառքների/արտահանման ծավալները 5 տարիների ընթացում նախատեսվում է, որ կկազմեն 848,700 հազ. դրամ։

Ընկերությունը նախատեսել է ունենալ մոտ 6.6 քմ տարածք «ԷԿՈՍ» ազատ տնտեսական գոտում՝ 5-րդ տարում հասցնելով այն 52.8 քմ մակերեսի:

Ներկայացված հայտը մանրամասն ուսումնասիրվել է Հանձնաժողովի անդամների կողմից, գործարար ծրագիրը գնահատվել է շահագործողի կարգավիճակ ստանալու համար ներկայացված հայտի գնահատման թերթիկի հիման վրա:

Գործարար ծրագիրը գնահատվել է **36 միջին միավոր**: Հաշվի առնելով, որ անցողիկ շեմը սահմանված է 60 միավոր, և գնահատման արդյունքում հայտը չի բավարարել անցողիկ շեմը, նպատակահարմար ենք գտնում մերժել «**Յուգուար**» ՍՊ ընկերության կողմից «Էկոս» ազատ տնտեսական գոտու շահագործողների ռեեստրում ներառվելու համար ներկայացված հայտը: